折渭州畫像贊
作者：李之儀
朝代：宋

paragraphs: 龍章鳳姿，燕頷虎頸。
巍巍堂堂，弗嚴而整。
山納海容，霜根雪節。
可畏而親，力莫之斡。
吾私淑諸，一代之英。
多取益給，欲掩滋明。
長庚未艾，白氣何來。
精爽如在，佳城不開。
出卯則角，墮地而班。
豈無所遺，騄驥方閑。
高牙赤舄，惟叔惟虎。
有之似之，千載一武。
赳赳桓桓，彼徒見誚。
他日凌烟，實先前詔。